Descrierea+unității+de+învățământ

//**Descrierea unității de învățământ **// Școala Gimnazială Padeș Cod SIRUES: 509185 Adresa: localiatea Padeș, comuna Padeș, județul Gorj Cod poștal: 217325 Telefon/Fax: (+40) 253 471 291 E-mail: scoalapades@gmail.com Website: scoalapades.wikispaces.com , www.facebook.com/scoalapades

Școala Gimnazială Padeș este o unitate de învățământ cu personalitate juridică, căreia îi sunt subordonate toate celelalte unități școlare de învățământ preșcolar, primar și gimnazial din comună. Studiul limbilor străine, utilizarea calculatorului, diversele parteneriate şcolare, concomitent cu atenta cultivare a talentelor şi abilităţilor teoretice și practice, artistice și sportive ale elevilor se constituie în ţinte specifice, urmărite începând cu învăţământul primar. Toate, susţinute de un puternic spirit de echipă între elevi, părinți, cadrele didactice și comunitatea locală. Școala Gimnazială Padeș pune la dispoziția elevilor ce urmează să pășească pentru prima dată în învățământul primar săli de clasă dotate cu mobilier și materiale didactice pentru învățământul primar, biblioteci școlare cu un fond de carte important și destinat tuturor categoriilor de vârstă, laboratoare de informatică pentru studierea disciplinei opționale „Prietenul meu, calculatorul”, precum și pentru predarea lecțiilor în AeL, cabinet de asistență psihopedagogică cu personal calificat, săli de sport, terenuri de joacă și recreere special amenajate pentru copii, transport cu microbuzul școlar. De asemenea, personalul didactic este unul calificat, cu o pregătire deosebită și experiență vastă în lucrul cu copiii, personal care a urmat și a absolvit cursuri speciale pentru predarea la clasele pregătitoare.